Godegisel

Godegisel (k. 500) nousi vuonna 473 isänsä Gunderikin kuoltua burgundien kuninkaaksi yhdessä veljiensä Gundobadin, Kilperikin ja Godomarin kanssa. Godegiselin hallintokaupunki oli Besançon. Gregorius Toursilaisen mukaan Godegisel ja hänen veljensä Gundobad hallitsivat yhdessä Rhône- ja Saône-jokien ympärillä olevia alueita sekä Marseillen provinssia. Godegisel kuitenkin siirtyi frankkien kuninkaan ja burgundien maille hyökänneen Klodvigin puolelle ja siirsi hallintonsa Vienneen. Gundobad hyökkäsi Vienneen ja tappoi Godegiselin.

Lähteet 

Burgundien kuninkaat
Henkirikosten uhrit
400-luvulla syntyneet
Vuonna 500 kuolleet